ai4bharat/Pralekha huggingface dataset:
पंतप्रधान कार्यालय
कोविड-19च्या विरोधात सुरू असलेल्या लढ्यासाठी, पंतप्रधान विविध क्षेत्रातील संबंधितांशी विचारविनिमय सुरूच ठेवणार
स्थितीची ताजी माहिती जाणून घेण्याचे प्रयत्न
कोरोना विषाणू विरोधातील संघर्षामध्ये भारत अग्रस्थानी
नवी दिल्ली, 23 मार्च 2020
कोविड-19च्या विरोधात भारताकडून सुरू असलेल्या संघर्षासाठी पंतप्रधान नरेंद्र मोदी देशातील विविध क्षेत्रातील सर्व संबंधितांशी चर्चा सुरूच ठेवतील.
या विषाणूचा फैलाव रोखण्यासाठी सुरू असलेल्या प्रयत्नांचा एक भाग म्हणून पंतप्रधान मोदी यांनी आज सर्व इलेक्ट्रॉनिक माध्यमांचे समूह आणि इंडिया आयएनसीसोबत व्हिडिओ कॉन्फरन्सिंगच्या माध्यमातून चर्चा केली.
नियमित संवाद आणि बैठका
जानेवारी महिन्यापासून पंतप्रधान नरेंद्र मोदी यांनी विविध क्षेत्रातल्या लोकांशी आणि अधिकाऱ्यांशी कोविड-19च्या प्रतिबंधासाठी आवश्यक असलेल्या उपाययोजनांबाबत चर्चा करण्यासाठी बैठका घेतल्या आणि माहिती घेतली.
पंतप्रधान या संदर्भात दररोज बैठका घेत आहेत आणि मंत्रिमंडळ सचिव आणि पंतप्रधान कार्यालयाचे प्रधान सचिव यांच्याकडून त्यांना सातत्याने ताजी माहिती दिली जात आहे.
केंद्रीय आरोग्य आणि कुटुंब कल्याणमंत्री डॉ. हर्षवर्धन यांच्या नेतृत्वाखाली स्थापन झालेल्या मंत्रिगटाकडून देखील त्यांना स्थितीची आणि सरकारने उचललेल्या पावलांची ताजी माहिती दिली जात आहे.
आपल्या उदाहरणाद्वारे आदर्श
लोकांना सोशल डिस्टन्सिंग म्हणजे सामाजिक अंतर राखण्या बाबत प्रवृत्त करण्यासाठी आपण होळीच्या उत्सवामध्ये सहभागी होणार नसल्याची पंतप्रधानांनी घोषणा केली होती.
देशवासियांना संबोधन- जनता कर्फ्यूचे आवाहन
कोविड-19 चा सामना करण्यासाठी देशाने सज्ज राहावे यासाठी 19 मार्च 2020 रोजी पंतप्रधानांनी देशाला उद्देशून केलेल्या भाषणात 22 मार्च 2020 रोजी सकाळी सात वाजल्यापासून रात्री नऊ वाजेपर्यंत स्वेच्छेने संचारबंदी म्हणजे जनता कर्फ्यू पाळण्याचे आवाहन केले.
कोरोना विषाणूचा सामना करण्यासाठी नरेंद्र मोदी यांनी देशाला संकल्प आणि संयम या दोन सूत्रांचा अंगिकार करण्याचा मंत्र दिला.
आपल्या भाषणामध्ये पंतप्रधानांनी गैरसमजातून निर्माण झालेल्या भीतीपोटी घाईगडबडीने खरेदी आणि साठेबाजी टाळण्याची विनंती केली आणि जीवनावश्यक वस्तूंच्या पुरवठ्याची हमी दिली.
कोविड-19 आर्थिक प्रतिसाद कृती दल
या जागतिक साथीमुळे निर्माण होणाऱ्या आर्थिक आव्हानांना तोंड देण्यासाठी पंतप्रधानांनी केंद्रीय अर्थमंत्र्याच्या नेतृत्वाखाली कोविड-19 आर्थिक प्रतिसाद कृती दल स्थापन करण्याची घोषणा केली. हे कृतीदल सर्व संबंधितांशी चर्चा करेल, त्यांच्याकडून माहिती घेईल आणि त्यांच्या आधारे या आव्हानांना तोंड देण्यासाठी निर्णय घेण्यात येतील. तसेच या घेतलेल्या निर्णयाची अंमलबजावणी होत असल्याची खातरजमा करेल.
व्यापारी समुदाय आणि उच्च उत्पन्न गटांनी विविध प्रकारच्या सेवा पुरवणाऱ्या अल्प उत्पन्न गटांच्या आर्थिक गरजा विचारात घ्याव्यात, कामावर येण्यासाठी त्यांची असमर्थता लक्षात घेऊन ते ज्या दिवशी अनुपस्थित राहतील, त्या दिवसांचे त्यांचे वेतन कापू नये, अशी सूचनाही पंतप्रधानांनी केली. या काळात मानवतेचे महत्त्व लक्षात घेण्याच्या गरजेवर त्यांनी भर दिला.
B.Gokhale/S.Patil/P.Malandkar
(Visitor Counter : 82
रस्ते वाहतूक आणि महामार्ग मंत्रालय
केंद्रीय मंत्री नितीन गडकरी यांच्या हस्ते उद्या कर्नाटक येथे 11,000 कोटी रुपयांच्या 33 महामार्ग प्रकल्पांचे उद्घाटन आणि भूमिपूजन
नवी दिल्ली, 18 डिसेंबर 2020
केंद्रीय रस्ते वाहतूक आणि महामार्ग मंत्री नितीन गडकरी यांच्या हस्ते उद्या कर्नाटक इथे 33 महामार्ग प्रकल्पांचे उद्घाटन आणि भूमिपूजन होणार आहे. कर्नाटकचे मुख्यमंत्री बी एस येडीयुरप्पा या आभासी कार्यक्रमाचे अध्यक्षपद भूषवतील. तसेच, केंद्रीय मंत्री व्ही के सिंग, कर्नाटकचे उपमुख्यमंत्री गोविंद करजोल यांच्यासह अनेक मान्यवर या कार्यक्रमात सहभागी होतील.
या सर्व प्रकल्पांअंतर्गत सुमारे 1200 किलोमीटर लांबीच्या महामार्गांचे बांधकाम केले जाणार आहे. काही प्रकल्पांचे उद्घाटन तर काही प्रकल्पांचे भूमिपूजन होणार असून, या संपूर्ण प्रकल्पांसाठी 11,000 कोटी रुपयांचा खर्च अपेक्षित आहे. या प्रकल्पांमुळे कर्नाटकातील रस्ते वाहतूक उत्तम होणार असून त्यातून कर्नाटकच्या आर्थिक विकासाला मोठा हातभार लागणार आहे.S.Thakur/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 174
महिला आणि बालविकास मंत्रालय
पूरक पोषक आहाराच्या किमतींचे निकष
नवी दिल्ली, 22 डिसेंबर 2021
मे, 2016 च्या ग्राहक खरेदी आधारित सरासरी निर्देशांक- ग्रामीण कामगार  निर्देशांकाच्या संदर्भाने किमतीच्या निकषांमध्ये 2017 साली सुधारणा करण्यात आल्या आहेत.
पूरक पोषक कार्यक्रमाअंतर्गत लाभार्थीसाठी तयार करण्यात येत असलेले पदार्थ तयार करण्यासाठी, लागणारे अन्नघटक- म्हणजे तांदूळ, गहू आणि भरड धान्ये असतात. ही सर्व अन्नघटके, राज्यांना अनुदानित दर म्हणजे अनुक्रमे 3 रुपये, 2 रुपये आणि एक रुपया दराने दिले जातात. अन्नघटकांच्या अनुदानित दरांचा विचार करता, विविध श्रेणीतील लाभार्थ्यांसाठी निश्चित केलेले दर राष्ट्रीय अन्न सुरक्षा कायदा-2013 च्या अनुसूची -1 अंतर्गत असलेल्या अवश्यकतेनुसार पुरेसे आहे.
केंद्रीय महिला आणि बालविकास मंत्री स्मृति ईराणी यांनी आज राज्यसभेत ही माहिती दिली.Jaydevi PS/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 123
आयुष मंत्रालय
हैदराबाद येथील ‘योग महोत्सवा’मध्ये 50,000 योगप्रेमींचा सहभाग
हैदराबाद येथील एनसीसी परेड ग्राऊंडवर आज झालेल्या ‘योग महोत्सवा’मध्ये जवळजवळ 50,000 रसिकांनी मोठा सहभाग नोंदवला. हा कार्यक्रम मोरारजी देसाई नॅशनल इन्स्टिट्यूट ऑफ योगा  संस्थेने आयुष मंत्रालयाच्या अंतर्गत आंतरराष्ट्रीय योग दिन 25 दिवसांवर आल्यानिमित्त आयोजित केला होता.
यावेळी तेलंगणाच्या राज्यपाल डॉ. तमिलिसाई सौन्दराराजन कार्यक्रमाचे प्रमुख पाहुणे म्हणून उपस्थित होत्या. केंद्रीय आयुष मंत्री सर्बानंद सोनोवाल, केंद्रीय सांस्कृतिक, पर्यटन आणि ईशान्यकडील प्रदेशाच्या विकास विभागाचे मंत्री जी किशन रेड्डी, केंद्रीय आयुष राज्यमंत्री डॉ. मुंजपारा महेंद्रभाई आदी मान्यवरांनी हा भव्य कार्यक्रम अधिक यशस्वी करण्यासाठी सक्रिय सहभाग घेतला होता. पद्मभूषण पुरस्कार विजेते आणि प्रख्यात बॅडमिंटनपटू आणि प्रशिक्षक पुलेला गोपीचंद, सिनेअभिनेते विश्वक सेन, कृष्ण चैतन्य यांच्यासह इतर मान्यवर देखील येथील चैतन्यमय वातावरणाचे साक्षीदार होते.
या योग मेळाव्याला संबोधित करताना मंत्री सर्बानंद सोनोवाल म्हणाले, योगाने जात, पंथ, लिंग, धर्म या सर्व भेदांना दूर केले आहे. संपूर्ण जगातल्या सर्व वयोगटातील व्यक्तींनी त्यांच्या फायद्यासाठी योगाचा स्वीकार केला पाहिजे. या वर्षा च्या आंतरराष्ट्रीय योग दिनाची  ची , संकल्पना सुद्धा अगदी समर्पक आहे - वसुधैव कुटुंबकम साठी योग.
यावेळी बोलताना मंत्री जी. किशन रेड्डी म्हणाले, “योग ही भारताच्या समृद्ध वारशाची एक अद्भुत देणगी आहे ज्यामुळे मानवाला सदैव निरोगी आणि सुदृढ ठेवता येऊ शकते.
आपल्या स्वागतपर भाषणात डॉ. मुंजपारा महेंद्र म्हणाले की, “आंतरराष्ट्रीय योग दिन आता जगभरात प्रसिद्ध आहे. आपले माननीय पंतप्रधान नरेंद्र मोदीजी यांच्या अथक आणि दूरदर्शी दृष्टिकोनामुळे, योगाचे प्राचीन विज्ञान आता जगभरातील जवळजवळ सर्व राष्ट्रांच्या आरोग्यदायी प्रवासाचा एक भाग बनत चालले आहे.
पंतप्रधान कार्यालय
पंतप्रधानांच्या हस्ते मिर्झापूर येथील बनसागर कालवा प्रकल्प राष्ट्राला अर्पण
(नवी दिल्ली, 15 जुलै 2018
पंतप्रधान, नरेंद्र मोदी यांनी आज मिर्जापूर येथील बनसागर कालवा प्रकल्प राष्ट्राला समर्पित केला. या प्रकल्पामुळे या क्षेत्रातील सिंचन क्षमता वाढणार असून उत्तर प्रदेशातील मिर्जापूर आणि अलाहाबाद जिल्ह्यातील शेतकऱ्यांना यामुळे फायदा होणार आहे.
पंतप्रधान नरेंद्र मोदी यांच्या हस्ते मिर्झापूर मेडिकल कॉलेजचा पाया भरणी समारंभ संपन्न झाला. त्यांनी राज्यातील 100 जन औषधी केंद्राचे उद्घाटन केले. त्यांनी बलूघाट, चुनार येथील गंगा नदीवरील एक पूल देखील राष्ट्राला अर्पण केला जो मिर्झापूर व वाराणसी या शहरांना जोडला जाईल.
या प्रसंगी बोलताना पंतप्रधान म्हणाले की, मिर्झापूरमध्ये प्रचंड क्षमता आहे. सौर ऊर्जा प्रकल्पाच्या उद्घाटनासाठी त्यांनी फ्रेंच अध्यक्ष मॅक्रॉन यांच्यासह मिर्झापूरला या आधी भेट दिली असल्याची आठवण त्यांनी करून दिली.
गेल्या दोन दिवसात पंतप्रधानांच्या हस्ते उदघाटीत झालेल्या दोन्ही प्रकल्पांची कोनशिला ठेवल्याचे पंतप्रधानांनी सांगितले.
ते म्हणाले की, चार दशकांपूर्वी बनसागर प्रकल्पाची कल्पना मांडण्यात आली होती. तर कोनशिला समारंभ १९७८ साली करण्यात आला, परंतु या प्रकल्पाच्या कामाला अनावश्यक विलंब झाला. ते म्हणाले की, २०१४नंतर, हा प्रकल्प प्रधान मंत्री कृषी सिंचन योजनेचा एक भाग झाला असून आता तो पूर्ण करण्यासाठी सर्व प्रयत्न करण्यात आले आहेत.
केंद्र सरकारने शेतकऱ्यांच्या कल्याणाकरता केलेल्या उपाययोजनांबद्दल बोलताना पंतप्रधानांनी सांगितले की, खरीप पिकांसाठी कमाल पाठिंबा मूल्यात नुकतीच वाढ करण्यात आली आहे.
गरीब शेतकऱ्यांना स्वस्त आरोग्य सुविधा पुरवण्यासाठी घेतलेल्या उपाय योजनांविषयी पंतप्रधानांनी माहिती सांगितली. स्वच्छ भारत मिशन देखील रोग नियंत्रणासाठी प्रभावी सिद्ध झाले असल्याचे ते म्हणाले. त्यांनी सांगितले की आरोग्य आश्वासन योजना - आयुष्यमान भारत लवकरच सुरु होईल. त्यांनी केंद्र शासनाच्या इतर सामाजिक कल्याण योजनांबाबत हि माहिती सांगितली.
B.Gokhale/P.Kor
इलेक्ट्रॉनिक्स आणि माहिती तंत्रज्ञान मंत्रालय
केंद्रीय इलेक्ट्रॉनिक्स राज्यमंत्री राजीव चंद्रशेखर दुबईत भारतीयांसमवेत झालेल्या कार्यक्रमात झाले सहभागी
उत्साहवर्धक नेतृत्व आणि धाडसी सुधारणांमुळे भारत आज जगासाठी विकासाचा दीपस्तंभ बनला आहे: विश्व सद्भावना कार्यक्रमात चंद्रशेखर यांचे प्रतिपादन
भारत आज जगासाठी विकासाचा दीपस्तंभ बनला आहे, आणि हे एक उत्साहवर्धक नेतृत्व आणि धाडसी सुधारणांमुळे शक्य झाले आहे, ज्यामुळे भारतावरचा अकार्यक्षम लोकशाहीचा पूर्वीचा शिक्का पुसून गेला आहे,असे प्रतिपादन केंद्रीय इलेक्ट्रॉनिक्स आणि माहिती तंत्रज्ञान आणि कौशल्य विकास आणि उद्योजकता राज्यमंत्री राजीव चंद्रशेखर केले आहे.
दुबईत शनिवारी झालेल्या विश्व सद्भावना कार्यक्रमात दुबईस्थित भारतीय समूहाला संबोधित करताना राजीव चंद्रशेखर म्हणाले, “भारत आता एका वळणावर आहे.आज आपण जिथे आहोत तिथून, पुढे येणाऱ्या अमृत काळाच्या 25 वर्षात,भारत फक्त पुढे जाऊ शकतो आणि हा त्याच्या विकासाच्या प्रवासातील एक नैसर्गिक टप्पा असेल."
पंतप्रधान नरेंद्र मोदी यांचे नेतृत्व, व्यापक सुधारणा आणि डिजिटल इंडिया, स्किल्स इंडिया, स्टार्ट-अप इंडिया इत्यादी सरकारच्या प्रमुख कार्यक्रमांच्या यशाचा पुनरुच्चार करत चंद्रशेखर पुढे म्हणाले की,या उपक्रमांमुळे डळमळीत,अकार्यक्षम लोकशाही असे भारताचे पूर्वी केले जाणारे वर्णन आता आमूलाग्र बदलले आहे. भारत आज एक अशा देशाचे "चालते बोलते उदाहरण" आहे जो केवळ बहुविध, धर्मनिरपेक्ष आणि वैविध्यपूर्ण तर आहेच त्याचबरोबर आर्थिक विकास साध्य करणारा नवोन्मेशी,विकास आणि समृद्धीकडे वाटचाल करणारा देश देखील झाला आहे.
यावेळी भारतीय दुबईस्थित समूह प्रचंड संख्येने उपस्थित होता आणि या कार्यक्रमात,श्री चंद्रशेखर यांनी पंतप्रधान नरेंद्र मोदी यांच्या 20 वर्षांच्या नेतृत्वाच्या प्रभावाविषयी, 'मोदी@20: ड्रीम्स मीट डिलिव्हरी' आणि 'हार्टफेल्ट: द लेगसी ऑफ फेथ' या दोन पुस्तकांचे प्रकाशनही केले. एनआयडी फाऊंडेशन या संस्थेने हा कार्यक्रम आयोजित केला होता.
दुबईच्या एका दिवसाच्या दौऱ्यावर असलेल्या,चंद्रशेखर यांनी तत्पूर्वी श्री.ओमर सुलतान अल ओलामा, या यूएईच्या कृत्रिम बुद्धिमत्ता,डिजिटल अर्थव्यवस्था आणि दूरस्थ कार्यपद्धती या विभागांच्या मंत्र्यासोबत एक बैठक झाली. चंद्रशेखर यांनी त्यांच्यासोबत पंतप्रधान नरेंद्र मोदी यांच्या न्यू इंडियाच्या दृष्टीकोन बद्दल अवगत केले आणि दोन्ही देशांमधील विशेष करून सखोल तंत्रज्ञान, कृत्रिम बुद्धिमत्ता,इलेक्ट्रॉनिक्स आणि सेमीकंडक्टर्स या क्षेत्रातील सहकार्याच्या शक्यतांवर चर्चा केली.
यूएई तील इंडियन पीपल्स फोरम उत्तर प्रदेश कौन्सिल यांनी आयोजित केलेल्या दीपोत्सव 2022 या कार्यक्रमाला उपस्थित राहण्यासाठी चंद्रशेखर मंत्री यूएईतील अजमान,येथे रवाना झाले.
राष्ट्रपती कार्यालय
लोकशाही व्यवस्थेत, संवादाची माध्यमे हीच संवादाची परिणीती विसंवादात न होण्यासाठी सहाय्यक असणारी सर्वोत्तम माध्यमे : राष्ट्रपती रामनाथ कोविंद
राष्ट्रपतींच्या हस्ते केवडिया येथे 80 व्या अखिल भारतीय पीठासीन अधिकाऱ्यांच्या परिषदेचे उद्घाटन
लोकशाही व्यवस्थेत, संवादाची माध्यमे हीच संवादाची परिणीती विसंवादात न होण्यासाठी सहाय्यक असणारी सर्वोत्तम माध्यमे आहेत, असे राष्ट्रपती रामनाथ कोविंद यांनी म्हटले आहे. ते आज  गुजराथेतील केवडिया येथे 80 व्या अखिल भारतीय पीठासीन अधिकाऱ्यांच्या परिषदेच्या उदघाटन प्रसंगी बोलत होते.
संसदीय लोकशाहीत सत्ताधारी पक्षाबरोबर विरोधी पक्षही महत्वाची भूमिका बजावत असतो आणि म्हणूनच सुसंवाद, सहकार्य आणि परस्परांमधील अर्थपूर्ण विचारविनिमय यांची आवश्यकता असते. संसदेत लोकप्रतिनिधींना परस्परसंवादी चर्चांसाठी नेहमीच योग्य वातावरण राखणे आणि त्यांच्यामधील चर्चा वा संवादांना प्रोत्साहन देणे ही पीठासीन अधिकाऱ्याची जबाबदारी असते ,असे त्यांनी सांगितले.
प्रामाणिकता आणि ऩ्याय हे आपल्या संसदीय व्यवस्थेच्या पायाचे दगड आहेत. सदनाच्या अध्यक्षांचे आसन हे प्रतिष्ठा आणि कर्तव्य या दोन्हीचे प्रतिक आहे. प्रामाणिकता आणि न्यायाची जाणिव ही या आसनाची मागणी असते. हे आसन भेदभावाला थारा न देणे, सदाचरण आणि न्याय यांचेही प्रतिनिधीत्व करते. पीठासिन अधिकाऱ्याचे वर्तन हे उदात्त आदर्शांपासून प्रेरित असायला हवे, असेही राष्ट्रपती म्हणाले.
लोकांच्या कल्याणासाठी लोकशाही व्यवस्था सर्वात जास्त परिणामकारक असल्याचे सिद्ध झाले आहे म्हणूनच संसदेचा आणि कायदेमंडळाचा सभासद असणे ही अभिमानाची बाब आहे. लोककल्याण आणि देशाचा विकास यासाठी सभासद तसेच पिठासीन अधिकाऱ्यांनी परस्परांची प्रतिष्ठा जपली पाहिजे. पीठासीन अधिकाऱ्यांप्रति आदर दाखवून आमदार आणि खासदारांनी स्वतःचा तसेच संसदीय लोकशाहीचा मान राखणे आवश्यक आहे. असे ते म्हणाले.
संसद आणि कायदेमंडळ हे आपल्या संसदीय व्यवस्थेचे खांब आहेत. आपल्या देशबांधवांच्या चांगल्या भविष्यासाठी काम करणे ही महत्त्वाची जबाबदारी त्यांच्यावर आहे. गेल्या काही दशकात सामान्य लोकांच्या अपेक्षा, इच्छा आणि जागृती यात वाढ झालेली आहे म्हणूनच संसद आणि लोकप्रतिनिधींची भूमिका तसेच त्यांच्यावरील जबाबदारी याला पूर्वीपेक्षा जास्त महत्व आले आहे. लोकप्रतिनिधींनी लोकशाहीच्या तत्त्वांशी प्रामाणिक राहणे अपेक्षित आहे लोकशाही संस्था आणि लोकप्रतिनिधींसाठी सर्वात आव्हानात्मक काम कुठले असेल तर ते लोकांच्या अपेक्षांना खरे उतरणे हे होय, असेही राष्ट्रपतींनी नमूद केले
“विधिमंडळ, कार्यकारी मंडळ आणि न्यायपालिका यांच्यात सुसंवाद समन्वय- जोशपूर्ण लोकशाहीची गुरुकिल्ली.” ही यंदाच्या परिषदेची संकल्पना असल्याबद्दल त्यांनी आनंद व्यक्त केला. राष्ट्रपती म्हणाले कीकार्यकारी मंडळ , संसद सदस्य आणि न्यायव्यवस्था ही राज्याची तीन अंगे आहेत. त्यांच्यात सुसंवाद आहे किंबहुना भारतात या परंपरेची मुळे घट्ट रुजली आहेत असे ते म्हणाले. . परिषदेच्या दरम्यान होणाऱ्या चर्चेतून निघणारे निष्कर्ष हे आपल्या लोकशाही व्यवस्थेला अधिक मजबूत करतील. लोककल्याण विशेषतः समाजातील गरीब, मागासलेले आणि वंचित यांचे कल्याण ही संसदीय लोकशाहीची मुख्य उद्दिष्टे असून राज्यव्यवस्थेची तीन अंगे सहकार्याने काम करून यापुढे ही उद्दिष्टे प्राप्त करतील असा विश्वास राष्ट्रपतींनी व्यक्त केला.
राष्ट्रपतींच्या भाषणासाठी येथे क्लिक करा
Jaydevi PS/V.Sahajrao /P.Kor
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने पार केला 80 कोटींचा टप्पा
गेल्या 24 तासात 85 लाखांपेक्षा अधिक मात्रा देण्यात आल्या
रुग्ण बरे होण्याचा दर सध्या 97.68 %
गेल्या 24 तासात 30,773 नवीन रुग्णांची नोंद
उपचाराधीन रुग्णांची संख्या  एकूण रुग्णसंख्येच्या 0.99 %
साप्ताहिक पॉझिटिव्हिटी दर  गेल्या 86 दिवसांपासून 3 % पेक्षा कमी
नवी दिल्ली, 19 सप्टेंबर 2021
आज सकाळी 7 वाजता प्राप्त झालेल्या अहवालानुसार, गेल्या 24 तासात 85,42,732 लसीच्या मात्रांचे लसीकरण झाल्यामुळे, भारताच्या कोविड -19 प्रतिबंधक लसीकरण मोहिमेने आता 80 कोटींचा  टप्पा पार केला आहे. हे 79,15,457 सत्रांमधील लसीकरणामुळे शक्य झाले आहे.
आज सकाळी सात वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे :
|
|
HCWs
|
|
1st Dose
|
|
1,03,68,565
|
|
2nd Dose
|
|
87,23,015
|
|
FLWs
|
|
1st Dose
|
|
1,83,44,648
|
|
2nd Dose
|
|
1,44,80,304
|
|
Age Group 18-44 years
|
|
1st Dose
|
|
32,53,21,724
|
|
2nd Dose
|
|
5,91,05,510
|
|
Age Group 45-59 years
|
|
1st Dose
|
|
15,03,91,317
|
|
2nd Dose
|
|
6,87,57,707
|
|
Over 60 years
|
|
1st Dose
|
|
9,66,20,196
|
|
2nd Dose
|
|
5,22,59,345
|
|
Total
|
|
80,43,72,331
गेल्या 24 तासात 33,798 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,26,32,222 झाली आहे.
परिणामी, भारतात रुग्ण बरे होण्याचा दर 97.68 % झाला आहे.
केंद्र आणि राज्य सरकार /केंद्रशासित प्रदेश यांच्या एकत्रित प्रयत्नांचा परिणाम म्हणून सलग 83 दिवसांपासून 50,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे.
गेल्या 24 तासात 30,773 नवीन रुग्णांची नोंद झाली आहे.
देशातील उपचाराधीन रुग्णांची संख्या 3,32,158 आहे. तो आतापर्यंतच्या एकूण बाधित रुग्णसंख्येच्या 0.99 % आहे.
देशभरात चाचण्यांची क्षमता वाढविली जात आहे. गेल्या 24 तासांमध्ये एकूण 15,59,895 चाचण्या करण्यात आल्या. भारताने आतापर्यंत एकूण 55.23 कोटींहून अधिक  चाचण्या घेतल्या आहेत.
देशभरात चाचणी क्षमता वाढविण्यात आली असताना, साप्ताहिक पॉझिटिव्हिटी दर सध्या 2.04 % असून गेल्या 86 दिवसांपासून हा दर 3 % पेक्षा कमी राहिला आहे. दैनंदिन पॉझिटिव्हिटी दर 1.97 % असून गेले सलग 20 दिवस हा दर 3 % पेक्षा कमी आहे आणि गेले सलग 103 दिवस हा दर 5 % पेक्षा कमी आहे.
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरण व्याप्तीने 175.37 कोटी मात्रांचा टप्पा केला पार
गेल्या 24 तासात लसीच्या 30.81 लाखांहून अधिक मात्रा देण्यात आल्या.
रुग्ण बरे होण्याचा दर सध्या 98.28%
गेल्या 24 तासात 19,968 नव्या कोरोना रुग्णांची नोंद
भारतातील उपचाराधीन रुग्णांची सध्याची संख्या 2,24,187
साप्ताहिक पॉझिटिव्हिटी दर सध्या 2.27%
नवी दिल्ली, 20 फेब्रुवारी 2022
आज सकाळी 7 वाजेपर्यंतच्या तात्पुरत्या अहवालांनुसार, गेल्या 24 तासांत लसीच्या 30.81 लाखांहून अधिक  मात्रा देऊन भारतातील कोविड-19 प्रतिबंधक लसीकरण व्याप्तीने 175.37 कोटी  मात्रांचा टप्पा पार केला आहे.
1,98,72,555 लसीकरण सत्रांच्या माध्यमातून या मात्रा देण्यात आल्या. आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,00,661
|
|
2nd Dose
|
|
99,52,131
|
|
Precaution Dose
|
|
40,45,802
|
|
FLWs
|
|
1st Dose
|
|
1,84,07,876
|
|
2nd Dose
|
|
1,74,15,830
|
|
Precaution Dose
|
|
58,97,178
|
|
Age Group 15-18 years
|
|
1st Dose
|
|
5,36,25,069
|
|
2nd Dose
|
|
2,15,57,154
|
|
Age Group 18-44 years
|
|
1st Dose
|
|
55,02,94,446
|
|
2nd Dose
|
|
43,55,43,092
|
|
Age Group 45-59 years
|
|
1st Dose
|
|
20,20,30,925
|
|
2nd Dose
|
|
17,82,84,433
|
|
Over 60 years
|
|
1st Dose
|
|
12,61,99,513
|
|
2nd Dose
|
|
11,10,65,151
|
|
Precaution Dose
|
|
90,03,436
|
|
Precaution Dose
|
|
1,89,46,416
|
|
Total
|
|
1,75,37,22,697
गेल्या 24 तासांत 48,847 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या  4,20,86,383 झाली आहे.
परिणामी, भारतातील कोरोनामुक्तीचा दर 98.28%.इतका आहे.
गेल्या 24 तासात 19,968 नव्या कोरोना रुग्णांची नोंद झाली.
भारतातील उपचाराधीन कोरोनाबाधितांची संख्या सध्या 2,24,187 आहे. देशात आढळलेल्या एकूण कोरोनाबाधित रुग्णांपैकी उपचाराधीन रुग्णांचे प्रमाण 0.52% आहे.
देशभरात चाचण्यांची क्षमता सातत्याने वाढवली जात आहे.गेल्या 24 तासात एकूण 11,87,766 चाचण्या करण्यात आल्या. भारताने आतापर्यंत एकूण 75.93 कोटींपेक्षा जास्त  चाचण्या केल्या आहेत.
देशभरात चाचणी क्षमता वाढवली असताना, साप्ताहिक पॉझिटिव्हिटी दर सध्या 2.27% आहे आणि दैनंदिन पॉझिटिव्हिटी दर देखील 1.68% नोंदविण्यात आला आहे.
रेल्वे मंत्रालय
आरपीएफ/आरपीएसएफ कर्मचाऱ्यांना शौर्यासाठी पोलीस पदक , विशिष्ट सेवांसाठी राष्ट्रपति पोलीस पदक  आणि उत्कृष्ट सेवांसाठी पोलीस पदक 
नवी दिल्ली, 25 जानेवारी 2020
प्रजासत्ताक दिन 2020 निमित्त राष्ट्रपतींनी रेलवे सुरक्षा दल, रेलवे सुरक्षा विशेष दल  कर्मचाऱ्यांना शौर्यासाठी पोलीस पदक , विशिष्ट सेवांसाठी राष्ट्रपति पोलीस पदक  आणि उत्कृष्ट सेवांसाठी पोलीस पदक  देऊन गौरवले.
शौर्यासाठी पोलीस पदक :
- स्वर्गीय जगबीर सिंह राणा, शिपाई / उत्तर रेलवे 
विशिष्ट सेवांसाठी राष्ट्रपति पोलीस पदक :
- अम्बिका नाथ मिश्रा, प्रधान मुख्य सुरक्षा आयुक्त/ पूर्व रेलवे
- भरत सिंह मीणा, कमांडेंट, 8 बीएन/ आरपीएसएफ
उत्कृष्ट सेवांसाठी पोलीस पदक :
- युगल किशोर जोशी, डीआयजी/ आरपीएफ
- अनिल कुमार शर्मा, सहायक कमांडेंट/ आरपीएसएफ
- पी. पी. जॉय, सहायक सुरक्षा आयुक्त/ कोकण रेल्वे
- दीप चंद्र आर्य, सहायक सुरक्षा आयुक्त/ उत्तर रेल्वे
- टी. चंद्रशेखर रेड्डी, निरीक्षक/ दक्षिण मध्य रेल्वे
- के. चक्रवर्ती, निरीक्षक/ दक्षिण मध्य रेल्वे
- सतीश इंगल, हेड कांस्टेबल/ दक्षिण पूर्व मध्य रेल्वे
- देव कुमार गोंड, उप-निरीक्षक/ कोकण रेल्वे
- जी.एस. विजयकुमार, उप-निरीक्षक/ मध्य रेल्वे
- डी. बालासुब्रह्मण्यम, उप-निरीक्षक/ प्रशिक्षण केंद्र, मौला अली
- महफजुल हक, निरीक्षक/ 4 बीएन आरपीएसएफ
- दर्शन लाल, उप-निरीक्षक/ 6 बीएन आरपीएसएफ
- नेमी चंद सैनी, सहायक उप-निरीक्षक/ उत्तर पश्चिम रेल्वे
- आलोक कुमार चटर्जी, सहायक उप-निरीक्षक/ पूर्व रेल्वे
- अशोक कुमार यादव, निरीक्षक/ पश्चिम रेल्वे
S.Tupe/S.Kane.D.Rane
(Visitor Counter : 77
इलेक्ट्रॉनिक्स आणि माहिती तंत्रज्ञान मंत्रालय
केंद्रीय माहिती तंत्रज्ञान राज्यमंत्री, राजीव चंद्रशेखर “फ्युचर टेक 2021” या डिजिटल तंत्रज्ञानावर आधारित आंतरराष्ट्रीय परिषद आणि प्रदर्शनाला उपस्थित
तंत्रज्ञान आणि इलेक्ट्रॉनिक्स क्षेत्रात आघाडीवर राहण्याचे आपले राष्ट्रीय उद्दिष्ट पूर्ण करण्याच्या प्रयत्नांचा भाग म्हणून सरकार खासगी क्षेत्राशी भागीदारी करेल: राजीव चंद्रशेखर
नवी दिल्ली, 19 ऑक्टोबर 2021
केंद्रीय इलेक्ट्रॉनिक्स आणि माहिती तंत्रज्ञान, कौशल्य विकास आणि उद्योजकता राज्यमंत्री, राजीव चंद्रशेखर आज भारतीय उद्योग महासंघाने आयोजित केलेल्या “फ्युचर टेक 2021” या डिजिटल तंत्रज्ञानावर आधारित आंतरराष्ट्रीय परिषद आणि प्रदर्शनाच्या उद्घाटनपर सत्राला आभासी पद्धतीने उपस्थित राहिले. ही परिषद 19 ते 27 ऑक्टोबर 2021 या कालावधीत होणार आहे. नीती, विकास, लवचिकता,समावेशकता आणि विश्वास या पाच स्तंभांवर आधारित “ड्रायव्हिंग टेक्नोलॉजीज फॉर बिल्डींग द फ्युचर, वुई ऑल कॅन ट्रस्ट” या केंद्रित संकल्पनेवर ही परिषद आधारित आहे. देशभरातील उद्योजक, उद्योग जगतातील प्रमुख व्यक्ती आणि सरकारी अधिकारी यांच्यात संवाद घडवून आणून डिजिटल तंत्रज्ञानाच्या वापराबाबत चर्चेसाठी मंच उपलब्ध करून देणे या हेतूने ही आंतरराष्ट्रीय परिषद आयोजित करण्यात आली आहे.
उद्घाटनपर भाषण करताना केंद्रीय मंत्री राजीव चंद्रशेखर यांनी डिजिटल अर्थव्यवस्थेवर कोविड महामारीमुळे झालेल्या परिणामांबद्दल विवेचन केले.गेल्या 6 वर्षांच्या काळात आपली अर्थव्यवस्था आणि अर्थव्यवस्थेतील सार्वजनिक सेवा यांचे डिजिटलीकारण करण्यात आपण मोठे यश मिळविले आहे. त्यामुळे कोविड महामारीच्या काळात भारताला या क्षेत्रात लवचिकतेने काम करण्यात मदत झाली. आपण या काळात दर महिन्याला 2 ‘युनिकॉर्न’ची  निर्मिती केली, तंत्रज्ञान क्षेत्रात 65 अब्ज डॉलर्सची गुंतवणूक आकर्षित केली आणि एकुणातच या क्षेत्रात महत्त्वाकांक्षा वाढविण्यात यश मिळविले.
भविष्यातील मार्गक्रमणाबद्दल बोलताना केंद्रीय मंत्र्यांनी, कोविड पश्चात काळाने संधीच्या नव्या आशा दाखविल्या आहेत, तंत्रज्ञान क्षेत्रातील व्यक्तींच्या कार्यासाठी आजच्यासारखा उत्तेजक कालावधी यापूर्वी कधीच नव्हता याची पुष्टी केली.
कार्यक्रमातील भाषण संपवताना केंद्रीय मंत्री राजीव चंद्रशेखर यांनी तंत्रज्ञानाच्या क्षेत्रात एक महत्त्वाचा देश म्हणून भरारी घेण्याच्या दृष्टीने भारताचा भविष्यातील आराखडा तयार करण्यासाठी मिळणाऱ्या सर्व सल्ल्यांचे सरकार स्वागत करीत असून सरकारतर्फे वाढीव प्रयत्न करण्यास तयार आहे या सरकारच्या भूमिकेचा पुनरुच्चार केला.
M.Chopade/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 183
आरोग्य आणि कुटुंब कल्याण मंत्रालय
कोरोना रूग्ण बरे होण्याच्या जागतिक क्रमवारीत भारत अव्वल
जगामध्ये सर्वात कमी मृत्यूदर असलेल्या देशांमध्ये भारताचा समावेश
नवी दिल्ली, 3 ऑक्टोबर 2020
कोविड-19 महामारीविरुद्ध भारत अतिशय सक्षमतेने लढा देत आहे. कोरोना रूग्ण बरे होण्याच्या जागतिक क्रमवारीमध्ये भारत अव्वल स्थानी असून, हे स्थान देशाने कायम राखले आहे. रूग्ण बरे होण्याच्या आकड्याने आज 54 लाखांचा टप्पा  ओलांडला आहे. बरे झालेल्या रूग्णांचे जागतिक पातळीवरचे प्रमाण 21 टक्के आहे, तर त्या एकूण रूग्णांमध्ये भारताचे हे प्रमाण 18.6 टक्के आहे.
इतर अनेक देशांच्या तुलनेत भारताचा कोविड मृत्यूदर कमी असून भारताने जागतिक क्रमवारीत आपले स्थान कायम राखले आहे.
जागतिक स्तरावर कोविड मृत्यूदर 2.97 टक्के आहे तर भारताची तुलनात्मक आकडेवारी 1.56 टक्के आहे.
जगामध्ये सर्वात कमी मृत्यूदर असलेल्या देशांमध्ये भारताचा समावेश आहे. भारतामध्ये दर दशलक्ष लोकसंख्येमागे 73 कोरोना रुग्णांचा मृत्यू झाल्याची नोंद आहे. तर जगामध्ये सरासरी दर दशलक्ष लोकसंख्येमागे 130 जणांचा मृत्यू होत असल्याची नोंद आहे.
भारतामध्ये मोठया संख्येने कोरोना रूग्ण बरे होण्याचे प्रमाण सातत्याने वाढत असून गेल्या 24 तासांमध्ये 75,628 कोरोना रूग्ण बरे झाले आहेत.
एका दिवसात जास्त संख्येने रूग्ण बरे होत असल्यामुळे राष्ट्रीय स्तरावरचे रूग्ण बरे होण्याचे प्रमाणही वाढत आहे. सध्या हा दर 83.84 टक्के आहे.
गेल्या चोवीस तासांमध्ये बरे झालेल्या कोरोनारूग्णांपैकी 74.36 टक्के रूग्ण 10 राज्ये आणि केंद्रशासित प्रदेशातले आहेत. यामध्ये प्रामुख्याने महाराष्ट्रामध्ये सर्वात जास्त रूग्ण असून त्या खालोखाल आंध्र प्रदेश आणि कर्नाटक राज्यांमधल्या रूग्णांचा समावेश आहे.
10 राज्ये आणि केंद्रशासित प्रदेशांमध्ये जवळपास 77 टक्के सक्रिय रूग्ण आहेत. यामध्ये सर्वात जास्त रूग्ण म्हणजे 2.6 लाख रूग्ण महाराष्ट्रात आहेत.
देशामध्ये आज सक्रिय रूग्णांचे प्रमाण 14.60 टक्के आहे.
सलग 12 व्या दिवशी भारतामध्ये सक्रिय रूग्णांची संख्या 10 लाखांपेक्षा कमी आहे. देशात आज सक्रिय रूग्णांची संख्या 9,44,996 आहे.
गेल्या 24 तासांमध्ये देशात 79,476 नव्या रूग्णांची नोंद झाली.
नव्या रूग्णांपैकी 78.2 टक्के रूग्ण 10 राज्ये आणि केंद्रशासित प्रदेशातले आहेत. महाराष्ट्रामध्ये जवळपास 16,000 नवीन रूग्णांची नोंद झाली. मात्र हे प्रमाण आधीपेक्षा कमी आहे. नवीन रूग्णनोंदीमध्ये केरळ दुस-या स्थानावर असून या राज्यात 9,258 नवीन रूग्ण आढळले. तर तिस-या क्रमांकावर असलेल्या कर्नाटकमध्ये नवीन 8000 कोरोना रूग्णांची नोंद झाली आहे.
गेल्या 24 तासांमध्ये 1,069 जणांचा मृत्यू झाल्याची नोंद आहे.
गेल्या 24 तासांत मृत्यू पावलेल्यांमध्ये 84.1 टक्के 10 राज्ये आणि केंद्रशासित प्रदेशातले रूग्ण आहेत.
कालचा महाराष्ट्राचा मृत्यूदर 39.66 टक्के आहे. महाराष्ट्रात काल 424 जणांचा मृत्यू झाला, त्याखालोखाल कर्नाटकमध्ये 125 जणांना प्राण गमवावे लागले.
S.Tupe/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(